Függelék:
Kiegészítés Elliot és Friedman (2007) szempontrendszeréhez (Approach-Avoidance Personal Goals Coding System; i.m., pp. 117-118.) a célok megközelítő-elkerülő kategóriájába történő besorolása során: 
a) A célok besorolásának folyamata során, amikor a kitöltő megközelítő és elkerülő célokat is megfogalmazott egymás mellett, kódoláskor azt vettük figyelembe, amelyik az első helyen szerepelt.
b) Az orvosi vizsgálatot, amikor a vizsgálatra való jelentkezés, egészséggel kapcsolatos információ megszerzése, stb. állt a fókuszban, akkor megközelítőnek kódoltuk, azonban abban az esetben, amikor a megfogalmazásból arra lehetett következtetni, hogy vannak panaszok, melyeknek a kivizsgálása (és potenciálisan a gyógyítása) szükséges, akkor elkerülőnek.
c) Az új étrendre történő átállást megközelítőnek, valaminek az elhagyását elkerülő célnak kódoltuk.
d) A testtömeg-/izomnövelést megközelítőnek, a fogyást minden esetben elkerülő célnak kódoltuk.

